নঈম সিদ্দিকী

মাওলানা নঈম সিদ্দিকী (উর্দু: نعیم صدیقی‎‎)(১৯১৬ - ২৫ সেপ্টেম্বর ২০০২) একজন পাকিস্তানি আলেম, লেখক এবং রাজনীতিবিদ ছিলেন। তিনি জামায়াতে ইসলামীর প্রতিষ্ঠাতা সদস্য এবং আবুল আলা মওদূদী ও আমিন আহসান ইসলাহির ঘনিষ্ঠ সহযোগী ছিলেন। নঈম সিদ্দিকীর জন্ম ১৯১৬ সালের ৫ জুন ব্রিটিশ ভারতের পাঞ্জাবের চকওয়ালে। তিনি বাড়িতে প্রাথমিক শিক্ষা লাভ করেন এবং তারপর খানপুর সরকারি উচ্চ বিদ্যালয়ে ভর্তি হন। তিনি উলুম-ই-ইসলামিয়া (ইসলামী ধর্মীয় বিজ্ঞান প্রতিষ্ঠান) থেকে মোলভী ফাজিল সম্পন্ন করেন এবং এরপর পাঞ্জাব বিশ্ববিদ্যালয়, লাহোর থেকে আ আরবী ও ফারসি সাহিত্যে "মুন্সী" (স্নাতক) এবং মুন্সী ফাজিল (যা সে সময় মাস্টার্স ডিগ্রীর সমতুল্য ছিল) ডিগ্রী লাভ করেন। নঈম সিদ্দিকী সাইয়েদ আবুল আ'লা মওদুদীসহ জামায়াতে ইসলামীর প্রতিষ্ঠাতা সদস্যদের মধ্যে ছিলেন। যাইহোক, নেতৃত্বের সাথে অমীমাংসিত পার্থক্যের কারণে তিনি ১৯৯৪ সালে জামায়াত ত্যাগ করেন। এবং ১৯৯৪ সালে তাঁর অনুগামীদের সাথে ইসলামী ধর্মীয় ও রাজনৈতিক দল তেহরিক ই ইসলামী প্রতিষ্ঠা করেন। ১৯৯৬ সালে তেহরিক-ই-ইসলামী দুই ভাগে বিভক্ত হয়ে যায়। একটি গ্রুপের নেতৃত্বে ছিলেন নঈম সিদ্দিকী নিজে এবং অন্য দলের সমন্বয়ক ছিলেন হাফিজ-উর-রেহমান আহসান । কিছু আরব-দেশভিত্তিক পাকিস্তানি বন্ধুদের মধ্যস্থতার কারণে ১৯৯৮ সালে উভয় গ্রুপই পুনরায় একত্রিত হয়। তিনি ২০০১ সালে তার বন্ধু খাজা মকবুল ইলাহীকে একটি চিঠিতে পুনর্মিলনের গল্পটি ব্যাখ্যা করেছিলেন এই বলে যে আমাদের পার্থক্য ছিল অনন্য এবং এখন আমাদের এক হওয়াও অনন্য। তিনি তাঁর সাহিত্য জীবন শুরু করেছিলেন নসরুল্লাহ খান আজিজের সম্পাদনায় করাচী থেকে দ্বিপক্ষীয় পত্রিকা কাউসার সাময়িকীতে যোগ দিয়ে। পরবর্তীতে, তিনি মাসিক চেরাগ-এ-রহে যোগদান করেন এবং নয় বছর এটির সম্পাদক ছিলেন। তিনি উপর্যুক্ত বিষয়গুলো ব্যবহার করে ইসলামী জ্ঞান প্রচার এবং ইসলামী সংস্কৃতি সম্পর্কে সচেতনতা বৃদ্ধির জন্য গুরুত্বপূর্ণ ভূমিকা পালন করেন। তিনি একটি অনন্য শৈলীর কবি হিসেবে কৃতিত্ব দেওয়া হয় এবং ধর্মীয়, রাজনৈতিক এবং সামাজিক বিষয়ে লাইন লিখেছেন। চেরাগ-এ-রহে এর মতো পত্রিকায় তাঁর ছোটগল্প, কবিতা ও প্রবন্ধের মাধ্যমে তিনি পাকিস্তান ও মুসলিম বিশ্বে ইসলামী সাহিত্য ও কবিতার জন্য ব্যাপক শ্রোতা তৈরিতে সহায়তা করে। তিনি মাওলানা মওদূদী মারা যাওয়ার পরে দীর্ঘকাল ধরে মাসিক পত্রিকা তারজুমান-কুরআনের সম্পাদকও ছিলেন। সিদ্দিকী ইসলামী নবী মুহাম্মদ, মুহসিন-ই-ইনসানিয়াত বা মানবতার বন্ধু মুহাম্মদ রসূলুল্লাহ (সঃ) তাঁর জীবনীমূলক কাজের জন্য সুপরিচিত। এই বইটিতে নবী বিপ্লবের বিভিন্ন পর্যায় বর্ণনা ও ব্যাখ্যা করা হয়েছে। উপরন্তু, তিনি ইসলামের আর্থ-সামাজিক-অর্থনীতি ব্যবস্থা সম্পর্কিত অনেক বইয়ের রচয়িতা। বাংলায় অনুবাদ করা তাঁর বিখ্যাত বইগুলি হ'ল: ডুবন্ত নারী ও ইসলাম মানবতার বন্ধু মুহাম্মদ রসূলুল্লাহ (সঃ) চরিত্র গঠনের মৌলিক উপাদান সত্যের সৈনিক হক ও বাতিল ধর্ম ও রাজনীতির লড়াই তাঁর প্রকাশিত বইয়ের পাশাপাশি ইসলামের সামাজিক-রাজনৈতিক-অর্থনৈতিক ব্যবস্থা নিয়ে তাঁর প্রায় ৭০০টিরও বেশি গবেষণা প্রবন্ধ বিভিন্ন জার্নালে প্রকাশিত হয় যেমন মাসিক তারজুমান-উল-কুরআন, মাসিক সিয়ারা, মাসিক চেরাগ-ই-রাহ, দ্বিমাসিক না'শূর, সাপ্তাহিক তাকবীর, সাপ্তাহিক শাহাব, সাপ্তাহিক এশিয়া ও সাপ্তাহিক তাসনিম। তিনি ২৫ সেপ্টেম্বর ২০০২ সালে ৮৬ বছর বয়সে অসুস্থতার কারণে লাহোরে মারা যান। মনসুরা গ্রাউন্ডে তাঁর জানাজা করা হয়। এর নেতৃত্বে ছিলেন জামায়াতে ইসলামীর সাবেক আমীর মিয়াঁ তোফায়েল মোহাম্মদ। "Maulana Naeem Siddiqui passes away"। DAWN (newspaper)। ২৬ সেপ্টেম্বর ২০০২। সংগ্রহের তারিখ ১৯ নভেম্বর ২০১৭।  Dr.Abdulla Hashmi, Naeem Siddiqui ke Ilmi wa Adabi Khidmat (Urdu), Matboo'aat-e-Suleimani, Lahore 2011, p.21, p.34, p.35 Dr.Abdulla Hashmi, Naeem Siddiqui ke Ilmi wa Adabi Khidmat (Urdu), Matboo'aat-e-Suleimani, Lahore 2011, p.38 "The curious case of Amira Ehsan"। The Friday Times (newspaper)। ৪ ফেব্রুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১৯ নভেম্বর ২০১৭।  Naeem Siddiqui, Pachpan Saala Refaqat (Urdu), Alfaisal Nashiran, Lahore 2010, pp.2–5, p.61, p.71, p.78, p.119, p.128 চরিত্র গঠনের মৌলিক উপাদান (১ম সংস্করণ)। আইসিএস পাবলিকেশন্স। মে ১৯৯০। পৃষ্ঠা ৫–৬।  "Jeddah Group to Launch Biggest Islamic e-Library"। Arab News। ২৯ এপ্রিল ২০০৪। সংগ্রহের তারিখ ১৯ নভেম্বর ২০১৭।  Nayeem Siddiqi। Muhammad (PBUH) The Benefactor of Humanity (Mohsin e Insaniyath)।  "নঈম সিদ্দিকীর বইয়ের তালিকা"। pathagar। সংগ্রহের তারিখ ২০২১-০১-০৬।  সিদ্দিকী, নঈম। "চরিত্র গঠনের মৌলিক উপাদান"। সংগ্রহের তারিখ ২০২১-০১-০৬।